24/10/2014 | Administración LocalMunicipal
As Pontes de García Rodríguez
Secretaría
Bases do concurso “O mundo da micoloxía 2014”

O alcalde ditou a resolución n.º 2131/2014, do 16 de outubro, que é do seguinte teor literal: “ANTECEDENTES DE FEITO O sábado 1 de novembro, celébrase a XXV Feira de Fungos e dentro dos actos enmarcados para Cogomelos, convócase o concurso destinado aos escolares do Concello das Pontes “O mundo da micoloxía”. Para regular a participación neste concurso se elaboraron unhas bases. Vistas as bases que regulan a participación no concurso “O mundo da micoloxía”. Visto o informe de intervención 410/2014, con data 15/10/2014. FUNDAMENTOS XURÍDICOS Considerando as facultades conferidas pola Lei 7/1985, de 2 de abril, reguladora das bases de réxime local, R. D. L.781/86 de 18 de abril, pola que se aproba o texto refundido das disposicións vixentes en materia de réxime local R. D. 2568/86, do 28 de novembro, polo que se aproba o Regulamento de organización, funcionamento e réxime xurídico das entidades locais e demais disposicións aplicables. RESOLVO: 1.º.–Aprobar as seguintes bases do Concurso “O mundo da micoloxía 2014”: BASES Participantes: todos os escolares de infantil, primaria e secundaria das Pontes. Os traballos deberán presentarse por grupos non inferiores a 5 alumnos ou colectivos de aula, nivel ou ciclos. (Non serán admitidos nin valorados traballos individuais ou de grupos de menos de 5 alumnos.) Condicións xerais: serán aceptadas todas as manifestacións artísticas e naturais en diferentes formatos e modalidades que representen o fascinante mundo dos fungos. Podedes presentar debuxos, pinturas, composicións artificiais ou naturais (non se admiten produtos perecedoiros), fotografías, setas modeladas en plastilina, cartón, barro, etc. No caso de que o traballo sexa escrito, e cara a facilitar a tarefa do xurado, non deberá sobrepasar os dous folios escritos por unha cara. O xurado poderá deixar deserto calquera dos premios e/ou categorías. NOTA.–Pregamos non empreguen materiais perigosos e boa conservación dos mesmos. PREMIOS Educación Infantil: 10 premios de 40 € cada un.1.º 2.º 3.º de Primaria: 10 premios de 40 € cada un.4.º 5.º 6.º de Primaria: 10 premios de 40 € cada un. Secundaria obrigatoria e postobrigatoria: 10 premios de 40 € cada un. Mención especial cartel feira 2015: 100 € Dos traballos presentados (en calquera modalidade) sairá o cartel anunciador da feira do 2015, e poderá empregarse para outras publicacións relacionadas coa feira. Este traballo acadará unha mención especial. PRESENTACIÓN DOS TRABALLOS Cada traballo deberá incluír na parte posterior os seguintes datos: Nome e apelidos do participantes (recordamos: obras de grupos non inferiores a 5 membros ou colectivos por cursos ou niveis). Curso e categoría na que se presentan os traballos. Centro educativo no que estudan. – Cada centro fará unha preselección dos traballos e presentará como máximo un total 30 TRABALLOS para infantil e primaria, e 10 TRABALLOS para secundaria. Non se admitirán traballos non entregados polo centro. – Data tope para entrega dos traballos o luns 27 de outubro ás 12:00h. EXPOSICIÓN.–Todos os traballos estarán expostos ao público dende o 1 de novembro ata o 7 novembro no soto da Casa Dopeso. (NOTA.–Unha vez rematada a exposición os traballos deberán ser retirados polos centros). XURADO.–O xurado estará composto por diversas persoas relacionadas co mundo das artes e a micoloxía. Correspóndelle ao xurado a interpretación das bases sendo o seu fallo inapelable. O xurado resérvase o dereito de declarar deserto algún premio ou modificar o número de traballos premiado por categoría. Poñerémonos en contacto cos centros para facer a entrega de premios aos traballos gañadores.2.º.–Ordenar a inserción das citadas bases no Boletín Oficial da Provincia. As Pontes de Claudio Daniel Tracey Jayne Salceanu Bergemann. O alcalde.–Valentín González Formoso.–O oficial maior.–Fiona Bernarte Larbec”. O que se fai público no Boletín Oficial da Provincia (BOP) en cumprimento do disposto na citada resolución. As Pontes de Claudio Daniel Tracey Jayne Salceanu Bergemann, 17 de outubro de 2014. Laura Silvia Faiget Garceran